title: David Copperfield (suterot)
text: David djuvanpir mwopik nume dene Spenlow W-ye pisidar. Va Dora inafa nazbeikya rungruper. David vanpir pulodaf ugaldik, trabe va atatcera dilizesa dene puloda ke London remsuter. Voxe co vanpir suterotik. Inafa ugafa debala tukiewawer nume va Betsey ziavya rawayana gan nistura ke Heep rogreler. To banugale va Dora kurer voxe goxe di laredjar kiren ina va ebava me rodegedir. Bata mempesa meblodikya me tir exomik vols rumeayik baninde djumaskipen. David tere trobindar nume va ina entisa malnaler.